cyanic-selkie/wikianc huggingface dataset:
Структурализам
Структурализмот по Втората светска војна
Спојувајќи ги Фројд и де Сосир, францускиот (пост)структуралист Жак Лакан го применил структурализмот во психоанализата на поинаков начин, а Жан Пјаже структурализмот го применил во психологијата. Сепак, Жан Пјаже, кој подобро би се дефинираал себеси како конструктивист, го смета структурализмот како метод, а не докторина, затоа што не постои структура без конструкција, апстрактна или генетска.
Книгата на Мишел Фруко „Редот на нештата“ ја проучува историјата на науката, т.е. како структурите на епистемологијата, или епистемите, го обликуваат патот во кој луѓето замислуваат знаење (иако Фуко подоцна експлицитно ја негираше припадноста на структуралистичкото движење). Спојувајќи го Маркс и структурализмот, Луј Алтисер вовелa сопствен  бренд на целокупните социјални анализи,  што довело до „структурален марксизам3. Други автори во Франција и во странство оттогаш ја прошириле структуралната анализа речиси во секоја дисциплина.
Дефиницијата за „структурализмот“ се менувала како резултат на неговата популарност. Како движењето растело и се менувало, некои автори се сметале себеси за „структуралисти“ иако подоцна се избегнувала таа етикета.
Терминот има различни значења во англискиот и францускиот јазик. Во САД, на пример, Дерида се смета за парадигизам во постструктурализмот, додека во Франција тој е означен како структуралист. Конечно, некои автори пишувале на неколку различни стилови. Барт, на пример, напишал некои книги кои се јасно структуралистички, и други кои очигледно не се.
Реакциите на структурализмот
Денес структурализмот е помалку популарен од методи како што се постструктурализмот и деконструктивизмот. Има многу причини за ова. Структурализмот често бил критикуван дека е неисториски. Како политичка турбуленција во 1960-тите и 1970-тите започнал да влијае на академијата, со прашања за моќ, политичка борба и го одвлекол вниманието на луѓето. Етнологот Роберт Јаулин дефинирал уште еден метод кој бил против структурализмот.
IAMSOUND Records
IAMSOUND Records е независна издавачка куќа која се наоѓа во Лос Анџелес.
Тараклиски државен универзитет
Тараклискиот државен универзитет „Григориј Цамблак“ (Universitatea de Stat din Taraclia; Тараклийски държавен университет) - државен универзитет сместен во Тараклија, Молдавија.
Историја
Универзитетот бил отворен на 1 октомври 2004 година. Тогашниот претседател на Молдавија, Владимир Воронин и претседателот на Бугарија, Георги Прванов присуствувале на инаугуративната церемонија. Во 2019 година, молдавскиот претседател Игор Додон го увериl бугарскиот претседател Румен Радев дека молдавската страна ќе го преобрази универзитетот во филијала на бугарскиот Русески универзитет.
Насоки
Универзитетот нуди и додипломски и постдипломски насокии. Некои од темите што се предаваат на овој универзитет се:
Енрике Иглесијас
Енрике Мигел Иглесијас Прејслер (шпански: Enrique Miguel Iglesias Preysler) е шпански пејач.
Иглесијас е син на познатиот шпански пејач Хулио Иглесијас и филиписката манекенка Изабел Прејслер. Има тројца - браќа Хулио Хосе, Михаел Александар и Родриго, како и три сестрин - Чабели, Тамара и Ана. Негова партнерка беше и руската тенисерка Ана Курникова, но подоцна се разведоа.
Енрике Иглесијас станува познат многу млад со албумот на шпански јазик (Enrique Iglesias, 1995). Со тој албум добива „Греми“ за најдобар шпански изведувач. . Подоцна кариерата ја продолжува со албумите „Vivir“ (1997), „Cosos Del Amor“ (1998), а подоцна почнува да издава албуми и на англиски - „Enrique“ (1999), „Escape“ (2001), „Quizas“ (2002).
Ран живот
Иглесијас е роден во Мадрид, Шпанија, како трето и последно дете на пејачот Хулио Иглесијас и светски познатата новинарка Изабел Прејслер. Неговата мајка е со филипинско потекло, а неговиот татко е Галициски Шпанец со еврејско потекло. Неговите родители се разведуваат во 1978 година, а веќе следната година Хулио се преселува во Мајами, Флорида за да продолжи со својата музичка кариера. Во 1985 година, дедото на Енрике Иглесијас, д-р Хулио Иглесијас Пуга бил киднапиран од страна на терористичката група ЕТА. За нивната безбедност, Енрике и неговиот брат Хулио Иглесијас Џуниор биле испратени да живеат со својот татко во Мајами. Тој исто така една година живеел и во Белград, Србија, со мајка му, кој работела таму како новинар. Бидејќи заради кариерата неговиот татко постојано патуваше, младиот Иглесијас беше израснат и за него се грижеше семејната дадилка. Тој го посетуваше училиштето Gulliver Preparatory, а потоа студираше бизнис на Универзитетот во Мајами. Иглесијас не сакаше неговиот татко да знае за неговите планови за музичка кариера и не сакаше неговото познато презиме да му помогне во кариерата. Тој позајмуваше пари од дадилката за да сними демо лента на која ќе има една шпанска песна и две англиски песни. Контактирајќи го поранешниот промотер на неговиот татко, Fernan Martinez, промовираа две песни под сценското име Enrique Martinez, нагласувајќи дека тоа е непознат пејач од Гватемала. Иглесијас склучи договор со издавачка куќа наречена Fonovisa. Потоа го напушти Универзитетот и замина во Торонто за да го сними својот прв албум.
Музичка кариера
1995-1997 Енрике Иглесијас На 12 јули 1995, Иглесијас го издава својот прв албум насловен како „Енрике Иглесијас“, колекција од лесни рок балади, вклучувајќи и мега-хитови како "Si Tú Te Vas", "Experiencia Religiosa", и др. Беа продадени половина милион копии уште во првата недела, што беше ретко остварување во тоа време за албум кој не е снимен на англиски јазик. Неговата песна " Por Amarte" беше вклучена во теленовелата Marisol, но со одредени измени: наместо на Por amarte daría mi vida (Да те сакам, би го дал и мојот живот), зборовите беа Por amarte Marisol, moriría (Да те сакам, Марисол, јас би умрел). Исто така се појавија и италијански и португалски изданија на албумот, со повеќе песни преведени на тие јазици. Пет синглови кои се наоѓаа на овој албум, како на пример "Por Amarte", "No Llores Por Mí" и "Trapecista" беа на врвот од Латинските музички листи. Албумот му ја донесе на Иглесијас „Греми" наградата за најдобар Латински поп настап.
1997-1998: Vivir
Во 1997 година, ѕвездата Иглесијас продолжи да расте со пуштањето во продажба на Vivir (То Live), албум што го стави во трка со другите изведувачи кои продаваа албуми на англиски јазик. Албумот, исто така, во себе ја вклучува песната "Only you", во превод на шпански како " Solo en Tí ". Тоа лето беше насочен кон концерти на стадиони кои се одржаа низ шеснаесет различни земји и кои беа распродадени до последно место, а како негови гости на концертите се појавуваа Elton John, Bruce Springsteen и Billy Joel. Започнувајќи ја турнејата во Одеса, Тексас, продолжи три непрекинати ноќи во Plaza de Toros во Мексико, две непрекинати ноќи во салата Auditorio Coca Cola во Монтереј и две во Estadio River Plate во Буенос Аирес, Аргентина, како и деветнаесет арени во САД. Три синглови од албумот Vivir ("Enamorado Por Primera Vez", "Sólo en Ti" и "Miente") беа на врвот на Латинските сингл листи, како и на неколку во државите од шпанското говорно подрачје. Заедно со својот татко и Luis Miguel, Иглесијас е номиниран за Американската музичка награда во категорија за Омилен Латински изведувач. Порано беше објавено дека постариот Иглесијас ќе ја напушти салата ако тој не добие награда. Иглесијас беше поразен од неговиот татко, но ја исполни песната "Lluvia Cae".
1998-1999: Cosas del Amor
Во 1998 година, Иглесијас го издаде својот трет албум, Cosas del Amor (Things of Love). Заемајќи позрел музички правец, албумот, потпомогнат од популарните синглови "Esperanza" и "Nunca Te Olvidaré" и двата беа на врвот на листите за Латински синглови, му помогнаа да го зацементира неговиот статус на Латинската музичка сцена. Иглесијас направи кратка турнеја на помали стадиони за да го промовира излегувањето на албумот, од кои онаа од Акапулко, Мексико беше директно пренесувана на телевизија. Ова беше проследено со поголема светска турнеја на над осумдесет настапи на уште поголеми простори. Cosas del Amor турнејата беше првата концертна турнеја воопшто спонзорирана од страна на McDonald's. Тој ги победи Рики Мартин и Los Tigres del Norte на Американските музички награди во категоријата за Омилен Латински изведувач. Песната "Nunca te Olvidaré" беше исто така искористена како тема во шпанската сапунска опера со истото име и тој се појави и ја отпеа песната во последната епизода од серијата. 1999-2000: Enrique
До 1999 година, Иглесијас веќе имаше успешна кариера на музичкиот пазар од англиското говорно подрачје. Благодарение на други успешни премини, особено оној на Рики Мартин, Латино уметниците имаа голем пораст во популарност во мејнстрим музика. Иглесијас придонесе и со изведбата на саундтрак-от за филмот во кој глумеше Вил Смит, Див Дивиот Запад, Bailamos, кој стана број еден хит во САД.
По успехот на "Bailamos", неколку главни дискографски куќи имаа голема желба Енрике да потпише договор со нив. Со потпишување на договорот за издавање на повеќе албуми, по повеќенеделни преговори со Interscope, Иглесијас снима и издава свое прво CD на англиски јазик, со наслов Енрике. За поп албумот, делумно со Латинско влијание, требаше два месеци за да се комплетира и содржеше дует со Витни Хјустон, се нарекува "Could I Have This Kiss Forever" и песната на Брус Спрингстин "Sad Eyes". Третиот сингл од албумот, "Be With You", стана негов втор број еден.
Последниот сингл од албумот беше песната „You're My Number 1“, повторно снимен и издаден како дует со локалните артисти - Alsou во Русија, Sandy & Junior во Бразил и Valen Hsu во Азија.
2001-2002: Escape
Иглесиjас во 2001 година го издаде албумот Escape. Повеќето изведувачи од Латинска Америка искусија некои потешкотии во продажбата на нивните први албуми на англиски јазик, но Иглесијас немаше такви проблеми. Првиот сингл на албумот, "Hero", стана број еден хит во Обединетото Кралство, и во многу други земји. На целиот албум Иглесијас се јавува како соавтор.
Досега, Escape е неговиот најголем комерцијален успех. Сингловите "Еscape" и "Don't Turn Off The Lights" станаa радио хитови, котирајќи високо во Северна Америка и на други места. Второто издание на албумот беше издадено исто така на меѓународно ниво и содржеше нова верзија на една од омилените песни на Енрике, "Maybe", како и дуетот со Лајонел Ричи наречен "To love a woman".
Иглесијас капитализира од успех на албумот со својата " One-Night Stand" светска турнеја која се состоеше од 50 распродадени настапи во 16 земји. Вклучувајќи го настапот во Radio City Music Hall и три последователни настапи во Лондонската Royal Albert Hall, турнејата заврши со големо шоу на националниот стадион Lia Manoliu во Букурешт, Романија. Концертот го снимаше MTV Романија, со видео за "Love to See You Cry", кое ќе биде прво прикажано на каналот.
Вториот дел од турнејата "Don't Turn Off The Lights" беше комплетиран летото 2002 година, со два распродадени концерти во Madison Square Garden и уште два во National Auditorium во Мексико. Турнејата заврши со шоу на Роберто Клементе стадионот во Сан Хуан, Порторико. 2002-2003: Quizás
Во 2002 година, Иглесијас го издава четвртиот албум на шпански јазик, под наслов Quizás (Perhaps). Албум продукциски поиздржан од неговите претходни шпански албуми и кој содржи повеќе интроспективни песни, насловната песна на албумот е во врска со заладените односи на Иглесијас со својот познат татко.
Албумот дебитираше на 12 место на листата Billboard 200 албуми, највисок пласман на еден албум на шпански јазик во тоа време. Quizás се продаде во еден милион копии за една недела, правејќи го најбрзо продаваниот албум на шпански јазик во тие 5 години. Трите синглови од албумот завршуваат на врвот на листите на Латино синглови, давајќи му на Иглесијас вкупно 16 број еден позиции на листите.. Тој во моментов го држи рекордот за најголем број еден синглови на Латино билбордите. Неговиот последен сингл од албумот, "Para Que La Vida", достигна слушаност од еден милион пати на Американското радио, единствената песна на шпански јазик што успеала да го стори тоа.
Спотот за песната "Quizás" е првиот спот на шпански јазик кој е додаден кон селекцијата на популарното MTV шоу Total Request Live. Иглесијас ја изведе песната на The Tonight Show со Jay Leno, со што стана првиот кој испеа шпанска песна во тоа шоу, со што ги отвори вратите и за други уметници како што се Рики Мартин, Juanes и Jorge Drexler. Иглесијас ги вклучи песните од Quizás во неговата Don't Turn Off the Lights турнеја, а албумот ја освои Латинската Греми награда за најдобар поп албум.
2003-2004: 7
Во 2003 година, Иглесијас го издаде својот седми албум, кој тој го наслови 7 (Седум), вториот на кој се појавува како соавтор. Помеѓу повеќето материјали, се појавува и песната "Roamer" која тој ја напишал со неговиот пријател и долгогодишен гитарист, Tony Bruno. На CD-то, исто така ја има и песната "Be Yourself", песна за независност (рефренот говори за тоа како родителите на Иглесијас не веруваа дека ќе успее некогаш во својата кариера). Првиот сингл беше песната "Addicted", а потоа следуваше ремиксот на песната " Not in Love ", во кој се појавува и Kelis.
Со овој албум, Иглесијас замина на својата најголема светска турнеја дотогаш. Турнејата со висок публицитет започна со дванаесет концерти во САД завршувајќи во Хјустон и потоа продолжи во неколку земји, од кои во повеќето тој никогаш не бил претходно. Настапуваше во распродадени арени и стадиони во Австралија, Индија, Египет и Сингапур пред да ја заврши неговата турнеја во Јужна Африка.
2004-2006: Активности по албумот „Седум“
Додека снима нов материјал Иглесијас обично ги запоставува јавните настапи, но во текот на овој период тој направи голем број на гостувања во медиумите. Тој беше гостин на ток-шоуто на Опра Винфри, изненадувајќи еден од неговите обожаватели и поминувајќи го денот со него. Тој, исто така се појавил на Premios Juventud и беше музички гостин на телевизиското шоу на Диего Марадона во Аргентина и неколку дена подоцна настапи на Божиќниот концерт во поддршка на Специјалната Олимпијада.
Иглесијас, исто така, присуствуваше на различни промотивни настани за брендот Tommy Hilfiger и парфемот за мажи наречен True Star. Енрике се појави во рекламата за парфемот со песната "Ring My Bells ", која беше песна на неговиот претстоен албум. Иглесијас, исто така, се појави на финалето на Extreme Makeover: Home Edition пеејќи ја песната " Somebody's Me ".
Исто така, настапи на оф-концерти во Италија, Уругвај и Израел, како и настапот за MTV во Малага, како и серија на концерти во САД. На турнејата под наслов "For the Fans Tour" беа изведени песни од постар репертоар, како и нови песни на англиски и шпански. Иглесијас се појави на 7 мај 2007 г. во серијата на CBS „Два и пол мажи" како Фернандо, помошникот.
2007-2008: Insomniac
Иглесијас го издаде својот нов албум Insomniac на 12 јуни 2007 година. Албумот беше со тој наслов бидејќи во голем дел беше сниман ноќе. Албумот имаше посовремени поп стил од неговите претходни албуми. Песните кои го одбележаа албумот беа "Push", со раперот Lil 'Wayne, како и "Ring My Bells"и "Tired of Being Sorry".
Потоа следуваше синглот "Somebody's Me", кој беше на американскиот континент. Песната беше пуштана на АС радиото и се искачи високо на листите, каде што, исто така, се наоѓа и верзијата на шпански јазик. Во Европа, вториот пуштен сингл беше " Tired of Being Sorry ", кој добро помина во многу земји, а од таа песна беше снимена и француска верзија со француската пејачка Nâdiya која беше број 1 во Франција во времетраење од една недела.
На 4 јули, Енрике Иглесијас стана првиот уметник од западот во последните три децении кој имал концерт во живо во Сирија, кога настапи пред толпа од 10.000 луѓе во главниот град Дамаск, а во истата недела настапи и на Live Earth концертот.
А соло верзија на "Push" е додадена на саундтракот на филмот “Step Up 2“. Песната се смета за трет сингл од албумот. Музички спот беше снимен во кој учествуваа глумците од филмот. И покрај тоа што никогаш официјално не беше претставена како радио хит, песната се појави на врвот од листите на слушаност на радијата во неколку земји и е една од неговите највисоко ценети песни меѓу обожавателите.
Песната на Енрике "Can you hear me" е избрана за официјална песна на УЕФА Европското првенство во 2008. Тој ја изведува песната во живо на 29 јуни 2008 година, на финалето во Виена, Австрија. Песната беше ре-издадена на албумот Insomniac.
2008 1 95/08
Енрике објави Greatest Hits албум на шпански на 25 март 2008 кој ги вклучуваше неговите седумнаесет број 1 Hot Latino песни, плус две нови песни. Првиот сингл е песната "Dónde Están Corazón", кој е напишан од аргентинската ѕвезда Coti и стана осумнаесетти број 1 сингл на Билбордите за Латински песни. Албумот дебитираше на 1 место на Билбордите за Латински албуми и на 18 на Билборди за најдобри 200 албуми. Тоа беше вториот шпански албум на Енрике кој дебитира во првите 20 на Билбордите од топ 200 албуми (Quizás дебитираше на 12 место во 2002). Албумот од неодамна е со двојно платинест тираж во САД и во некои земји од Латинска Америка.
Вториот сингл на албумот Lloro Por Ti беше службен ремикс заедно со Wisin y Yandel и исто така достигна 1 место. Иглесијас направи турнеја низ САД, која ја започна во Laredo, Тексас и ја завршува на Izod Center во Њу Џерси. Во поголем дел од турнејата го придружуваше Bachata band Aventura бендот со кој ја исполни "Lloro Por Ti" на Premios Juventud.
Иглесиас беше изненадување на вечерта доделувањето на Lo Nuestro наградите, отворањајќи го настанот со Dónde Están Corazón" and "Dimelo. Тој, исто така настапи и на додечувањето на Латинските музички награди, каде што доби специјална награда.
По успехот на неговата компилација на шпански Greatest Hits, Иглесиас објави компилација од неговите хитови и на англиски јазик на 11 ноември. Во албумот беше вклучена и песната "Can you hear me", како и две нови песни. Првиот сингл беше насловен како "Away", исполнет заедно со Sean Garrett, по што следуваше и "Takin' Back My Love" со Ciara. Компилацијата содржи англиски хит песни како "Bailamos", "Hero", "Be with you", "Not in love" и "Escape", кои беа на врвот на различни Билборд рангирања (од кои две на Hot 100), како и песни како “Rhythm Divine”, “Tired Of Being Sorry” и “Do You Know”, кои исто така се најдоа на врвот листите во Европа.
По успешната соработка со Nadiya, Иглесијас сними втор дует со неа со наслов"Miss You", кој беше вклучен на DeLux верзијата на албумот.
Албумот дебитираше на 3 место на официјалната UK список на албуми и се продаде во над 80.000 копии во првите 2 недели.
Енрике беше добитник на двете Светски музички награди во категориите на „Најдобро продаван Латински изведувач" и „Најдобро продаван Шпански артист", на церемонијата одржана во Монако на 9 ноември 2008.
Тековни активности
Иглесијас привршува со снимањето на новиот албум кој ќе биде објавен во третиот или четвртиот квартал на 2010 година. Тој ќе биде половина на англиски јазик, а половина на шпански. На поголем дел од материјалот Иглесијас се јавува како автор или соавтор. На албумот ќе има најмалку четири соработки со други артисти, вклучувајќи и една со Wisin & Yandel, Akon. Друга потврдена соработка е со Хуан Луис Гуера. На албумот, кој е во продукција на RedOne, Mark Taylor и долгогодишниот соработник Carlos Jaucar, ќе има помеѓу 14 и 17 песни. Од овие, во овој момент само првиот сингл ќе биде преведен.
Иглесијас, исто така ја донираше It must be love, за да се соберат средства за жртвите на земјотресот на Хаити. Песната е предадена во сопственост на Music For Relief, која е добротворна организација основана од страна на Linkin Park.
На 1 февруари Енрике учествуваше во снимањето на римејкот на класикот We are the World, заедно со други познати музички уметници. Песната и спотот имаа премиера на 12 февруари на отворањето на Зимските олимписки игри и приносите од песната отидоа како средства и помош на жртвите од земјотресот во Хаити.
Пишување на текстови, продукција и глумење
Иглесијас соработуваше со текстописец Guy Chambers за да се напише "Un Nuovo Giorno", водечкиот сингл од првиот поп албум на Andrea Bocelli. Песната подоцна беше преведена на англиски како "First Day of My Life" и снимена од Спајс девојката Melanie C. Песната оттогаш стана огромен хит низ цела Европа, а се појавуваше и на прво место на плеј листите во голем број земји. Иглесијас, исто така, го напиша синглот "The way" на Clay Aiken, момчето кое освои второ место на American Idol. Четири песни на кои Иглесијас се јавува како соавтор се составен дел од албумот на бендот од Велика Британија, The Hollies. Многупати Иглесијас има изјавено дека ако треба тој некогаш да се пензионира, тогаш сака да пишува и создава песни за други изведувачи.
Иглесијас, исто така развил интерес и за глумата, глуми заедно со Антонио Бандерас, Селма Хајек и Џони Деп во филмот на Роберт Родригес „Беше еднаш во Мексико“, во кој ја играше улогата на Лоренцо. Во 2007 година, тој имаше камео улога во ТВ-комедијата Two and a Half Men, глумејќи со Чарли Шин. Тој вели дека би глумел повторно доколку му бидат дадени мали улоги, пред сè заради неговите музички обврски.
Тој, исто така гостуваше како Гаел, Аргентински сурфер, масажер и терапевт во ТВ шоуто на CBS, How I met your mother.
Иглесијас, исто така, одигра дел како лош римски цар во амбициозна телевизиска реклама за „Пепси", кој ја спонзорира неговата последна светска турнеја. Тој глумеше заедно со ѕвездите Britney Spears, Beyoncé и Pink. Исто така, се појави и во рекламите за Doritos и за часовниците Viceroy.
Приватен живот
Од почетокот на неговата кариера Иглесијас е поврзуван со многу жени, иако тешко е да се знае кои озборувања се вистински и кои се измислици. Најмногу е поврзуван со Sofia Vergara, Samantha Torres, а јавно се забавуваше со Alicia Machado на краток период. Откако почна да снима песни на англиски јазик, тој многу беше поврзуван во медиумите со Christina Aguilera и подоцна со Jennifer Love Hewitt, со која останаа пријатели и една година подоцна таа глумеше во музичкиот спот Hero.
Шест години беше познато на јавноста дека е со тениската ѕвезда Anna Kournikova, која ја запозна на снимањето на неговиот спот Escape. Имаше многу гласини во 2007 година за и околу нивното наводно разделување, а во 2008 година, откако Енрике се пошегува во јавноста за таа ситуација, некои го обвинија дека биле венчани и потоа разведени. Енрике изјави во интервјуата после тоа дека тоа е само шега, а тие се сè уште заедно.
Хиперурикемија
Хипперурикемија е абнормално високо ниво на мокрачна киселина во крвта. На нормални pH на телесната течност, уричната киселина се наоѓа претежно како урат, јонизирана форма. Количеството на урат во организмот зависи од рамнотежата помеѓу количеството на внесени пурини со храната, количеството на синтетизиран урат во организмот, и количеството на екскретиран урат преку урината или гастроинтестиналниот тракт. Кај луѓето, горната граница на нормалниот опсег е 360 µmol/L (6 mg/dL) за жени и 400 µmol/L (6.8 mg/dL) за мажи.
Пресиденте Ајес (департман)
Пресиденте Ајес е департман во Парагвај. Департманот се наоѓа во Западен Парагвај и главен град на департманот е Вилја Ајес. Името на департманот е во чест на Рутфорд Б. Хејс, американски претседател. Претседателот изјавил дека департманот е парагвајски за време на Парагвајската војна.
Географија и клима
Департманот се наоѓа во Западен Парагвај. На север Пресиденте Ајес се граничи со Алто Парагвај, на југ со Аргентина, на исток со Консепсион, Сан Педро, Кордиљера и Централен департман, а на запад со Бокерон.
Во летниот период, температурата во департманот се искачува до 44 степени целзиусови, а во зимскиот период истата паѓа до 26 степени.
Црква „Св. Димитриј“ - Волковија
Свети Димитрија се наоѓа во селото Волковија во Општина Маврово и Ростуше во горниот дел на течението на реката Радика. Црквата се наоѓа на падината под селото, во правец на северозапад. Таа е изградена во почетокот на XIX век, за што сведочи живописот, иконите, црковните книги во неа, како и самата градба. Во 1852 година, Дичо Зограф го изработил  иконостасот. Градбата на црквата е едно корабна со купола за камбана на средината. Црковниот светец е Свети Димитрија, што е и селска слава на селото Волковија. Покрај за Митровден (7 ноември), голем собор во црквата се одржува и за Водици (Богојавление, 19 јануари).
Гаиска Мендиета
Најголемиот дел од кариерата ја поминал во Валенсија, потоа играл и за и една сезона во, а кариерата ја завршил во дресот на англискиот Мидлсбро. Со Валенсија играл две финалиња на Лигата на шампионите и двете ги загубил; во 2000 од и во 2001 од. Сепак, како резултат на својте одлични игри тој бил прогласен за Најдобар играч од средниот ред од страна на УЕФА и во двете сезони во кои Валенсија губела во финалето.
За шпанската репрезентација Мендиета одиграл 40 натпревари и постигнал 8 гола во периодот 1999-2002, и ја претставувал на Европското првенство 2000 и Светското првенство 2002.
Животопис
Неговиот таткото Андрес исто така бил фудбалер и играл на позицијата голман. Тој бил по потекло од Лекеитио, Бискаја, а последните години од играчката кариера ги поминал во Кастељон, каде подоцна работел и како секретар и генерален менаџер на клубот. Бидејќи неговото семејство било со него, Гаиска израснал во Кастељон де ла Плана, во регионот Валенсија, каде и ја започнал својата фудбалска кариера во клубот во кој играл и работел неговиот татко, па така и покрај баскиското потекло тој никогаш не играл за некој клуб од неговиот роден крај.
Мендиета изјавил дека Руд Гулит бил неговиот фудбалски идол во детството, поради неконвенционалниот стил на игра на холанѓанецот.
Технички карактеристики
Разноврсен играч, со добра техника, напаѓачки способности и вешт во одземањето на топката, способен за создавање на шанси за голови за неговите соиграчи.
Средоземни игри 1967
V Средоземни игри се одржале во Тунис, Тунис од 8 до 17 септември 1967. На игрите учествувале спортисти од 12 земји, кои се натпреварувале во 14 спортови. За првпат се натпреварувале и жени.
Освојувачи на медали
Табелата е составена според бројот на освоени златни медали. При ист број на златни медали, се зема предвид вкупниот број на сребрени, а потоа и вкупниот број на бронзени медали. При еднаков број на освоени златни, сребрени и бронзени медали, местото е исто за сите земји со ваков резултат, при што во табелата се подредени по азбучен редослед. Овој систем го користи и МОК.
Гаиска Мендиета
Почетоци
Роден во Билбао, Баскија, Мендиета ја започнал својата кариера во регионот Валенсија во екипата на Кастељон, со која го направил своето професионално деби на возраст од само 17 години во Сегунда Дивисион, играјќи претежно како бек.
Валенсија
Следната сезона тој играл повеќе за првиот тим забележувајќи 20 настапи во лигата, а го постигнал и својот прв гол во ремито 3-3 на домашен терен против Леида. Потоа, тој постигнал уште еден гол во поразот со 3-2 на гостувањето кај, завршувајќи ја сезоната 1993-1994 со два гола. Во сезоната 1995-1996, Мендиета одиграл 34 натпревари без постигнат гол помагајќи им на лос че да завршат на второто место во Примера зад, што бил нивен највисок пласман уште од 1990 година.
Својот пробив во кариерата Мендиета го имал во сезоната 1997-1998, кога под водството на тренерот Клаудио Раниери ја одиграл својата најдобра сезона дотогаш. Раниери го преместил Мендиета од бек во улога на централен играч за врска и тоа се покажало како одличен потег кога играчот ја завршил сезоната со 10 постигнати гола на 30 првенствени натпревари. Следната сезона, тој бил и капитен на Валенсија во неколку натпревари и ги освоил своите први два трофеи со клубот: УЕФА Интертото купот во летото 1998, а на крајот од сезоната Валенсија триумфирала и во Купот на Шпанија совладувајќи го во финалето Атлетико Мадрид со убедливи 3-0 со еден гол на Мендиета и два на Клаудио Лопес. Во финалето тој постигнал неверојатен гол, почнувајќи од начинот на кој ја исконтролирал топката, потоа како ја префрлил преку двајца противнички играчи пред да го нанесе завршниот удар од волеј со кој го совладал противничкиот голман.
Под водството на новиот тренер Ектор Купер, Мендиета имал дури уште подобра година. За време на сезоната 1999–2000, тој ја освоил својата трета титула со клубот по победата над Барселона со вкупен резултат 4–3 во Суперкупот на Шпанија. Тој постигнал највисоки во кариерата 13 голови во лигата, но тоа било доволно само за Валенсија да го освои третото место, со ист број на бодови како и Барселона но полош меѓусебен скор со каталонците. Мендиета одиграл важна улога и на патот на клубот до финалето на Лигата на шампионите, каде на 14 натпревари постигнал 5 гола, меѓу кои биле и двата во полуфиналето против Барселона. Во финалето, одиграно на Стад де Франс, лос че загубиле убедливо со 3-0 од Реал Мадрид, а Мендиета бил избран за "Најдобар играч од среден ред според УЕФА".
Во својата последна сезона во Валенсија, Мендиета му помогнал на клубот да стигне повторно до финалето на Лигата на шампионите, но таму тие загубиле повторно овојпат од по изведување на пенали. Мендиета постигнал гол од пенал уште во третата минута од натпреварот за да ја доведе Валенсија во водство, но подоцна германците изедначиле исто така од пенал и натпреварот отишол во продолженија, а потоа и до изведување пенали. Мендиета повторно бил прецизен од белата точка, но на крајот Бајерн бил поуспешен со 5-4 на пенали и станал Европски шампион. По завршувањето на натпреварувањето, тој бил избран за најдобар играч од средниот ред за втора година по ред.
Лацио и Барселона
Потоа тој бил позајмен на за сезоната 2002-2003, играјќи 47 натпревари во сите натпреварувања на кој постигнал 6 гола. Сепак, по освојувањето на разочарувачкото 6-то место во Примера Дивисион 2002-2003, каталонците одлучиле да направат целосна реконструкција во составот и Мендиета не бил откупен.
Мидлсбро
Во летото 2003 година, Мендиета му се приклучил на англискиот клуб на заем од Лацио до крајот на сезоната, отфрлајќи ги претходно понудите од неговата татковина од  и Атлетик Билбао поради желбата да игра Премиер лигата. Во неговата прва сезона, тој придонел за освојувањето на Лига купот, првиот освоен трофеј на Боро во историјата на клубот. После добрата сезона, во јули 2004 Мидлсбро потпишал траен договор со Мендиета.
Сепак, во последните неколку сезони од кариерата, тој постојано се мачел со повреди и не бил во можност многу да му помогне на клубот. Својот последен натпревар го одиграл на 26 декември 2006, против. После тоа тој претрпел уште една повреда, по што менаџерот на Мидлсбро Гарет Саутгејт, изјавил дека играчот повеќе не е во неговите планови.
Во декември 2007 година, шпанските медиуми објавиле дека Мендиета го најавил своето пензионирање по завршувањето на сезоната 2007-2008, кога ќе му истече договорот со Мидлсбро. Откако во сезоната тој не одиграл ниту еден натпревар, своето официјално повлекување од фудбалот го направил на 13 мај 2008, ставајќи крај на 17-годишната кариера.
Репрезентативна кариера
Мендиета ја претставувал Шпанија во неколку младински репрезентации под 18, под 20, под 21 година и олимписката репрезентација.
Своето деби за сениорската репрезентација го направил на 27 март 1999, влегувајќи од клупата за резерви на местото на Хуан Карлос Валерон во победата со 9-0 над во квалификациите за Европското првенство 2000. Потоа, тој бил повикан меѓу 22-цата шпански фудбалери кои ја претставувале репрезентацијата на завршниот турнир во Белгија и Холандија. Мендиета постигнал два гола на турнирот и двата од пенал во победата со 4-3 над во групната фаза и во четвртфиналето против  во поразот со 1-2 после кој црвената фурија била елиминирана.
Две години подоцна, и покрај лошата сезона во Лацио, Мендиета бил избран во составот на репрезентацијата и за Светското првенство 2002, постигнувајќи еден гол на три натпревари, во победата против со 3-2. Шпанија уште еднаш била елиминирана во четвртфиналето, овојпат по изведување на пенали од домаќинот.
Својот последен настап за Шпанија, Мендиета го имал во пријателски натпревар против, во октомври 2002. Вкупно за својата земја одиграл 40 натпревари и постигнал 8 гола.
NGC 3001
NGC 3001 — спирална галаксија во соѕвездието Пумпа, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 3001 се споменува и како ESO 434-38, MCG -5-23-14, UGCA 183, AM 0944-301.
Откривање
Објектот е откриен на 30 март 1835 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 3001 е од видот SBbc. Видливиот сјај со голо око изнесува 11,9 m, а оној во рамките на интервалот од минималната до максималната честота 12,7 m, додека површинскиот сјај изнесува 13,7 m/лм2. NGC 3001 има привидни димензии од 2,9' х 2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 46 м 18,5 с, а неговата деклинација, односно висината на лакот на тој агол, - 30° 26' 13". Положбениот агол на објектот е во износ од 6°.
Други поделби
Проучување на NGC 3001 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 28027. Во рамките на атласот на длабокото небо, Уранометрија 2000.00, објектот припаѓа на групата означена со бројот 365; додека во Каталогот на основни ѕвезди (GSC) е групиран под бројот 7168. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 59.
Онтарио (езеро)
Езерото Онтарио (Lake Ontario) е најмало езера од 5-те Големи езера. Тоа е последно езеро во системот на овие езера. Реката Сен Лорен истекува од езерото Онтарио и се влева во Атлантскиот Океан.
Езерото Онтарио се наоѓа на границата помеѓу САД и Канада. Езерото ги дели американска сојузна држава Њујорк и канадската покраина Онтарио.
Името на езерото потекнува од збор на племето Хјурон кој значи „големо езеро“. Канадската покраина Онтарио го добила името по ова езеро.
Во минатото, ова езеро била граница помеѓу племето Хјурон и нивните вазали Ирокезите. Прв евопјанин кој стигнал до езерото Онтарио бил францускиот истражувач Етјен Бриле во 1615 година.
Надворешни врски
43.7°N, -77.9°W
Тереза Фортин
Тереза Викторија Фортин Франко (17 ноември 1885 - 19 јануари 1982) била сликарка од Хондурас.
Родена во Јускаран, во семејство од средна класа, Фортин потекнувала од семејство на креолски рудари со француско потекло. Таа покажала уметнички талент уште од млада возраст, но не можела да продолжи кариера во уметноста поради нејзиниот пол. Наместо тоа, таа отпатувала во Тегусигалпа, каде што студирала на Школата за млади дами управувана од Конча Малдонадо. Во текот на 1920-тите работела како учителка во основното училиште во Вале де Анџелес. Тешката болест во 1930 година ја принудила да се пензионира, а како хоби се занимавала со цртање и сликање масло. Таа изложила дела во Националната библиотека на Хондурас во 1933 година, под покровителство на Секретаријатот за образование, добивајќи како резултат приватни часови со Максимилијано Рамирез Еукеда. Кога Алехандро дел Векио бил ангажиран од надбискупот Агустин Хомбах да ја обнови декоративната шема на катедралата во Тегусигалпа, таа била ангажирана како негов асистент, развивајќи како резултат интерес за религиозно сликарство. Таа се заинтересирала и за работата на Пабло Зелаја Сиера. Фортин била ангажиран од Карлос Зунига Фигуероа да предава на неговата уметничка академија во нејзиното основање во 1932 година.
За време на нејзината кариера работела со Фондацијата Карнеги, помагајќи во нејзиното ископување и реставрација на археолошкиот локалитет во Копан во 1938 година. Таа продолжила да покажува работа и на самостојни изложби и на групни изложби. Во 1976 година таа презентирала циклус на автобиографски слики кои прикажуваат различни моменти од нејзиниот живот. Таа ја добила наградата Пабло Зелаја Сиера за нејзината работа во 1980 година.
Фортин починала во Тегусигалпа.
Црква „Св. Јован Богослов“ - Аматово
Свети Јован Богослов (Ιερός Ναός Αγίου Ιωάννου Θεολόγου) — црква во селото Аматово, Кукушко, Егејска Македонија. Влегува во состав на Гуменџиско-бојмичко-ругуновската епархија на Цариградската патријаршија.
Црквата е сместена на западниот крај на селото. Во храмот има икони од Зисис Папаконстантину од погрченото солунско село Кулакија и Димитар Вангелов од Петрово, Ениџевардарско.
Микрогуш
Микрогуш (Μακροχώρι; архаично: Μακροχώριον, Макрохорион, до 1940 година Μικρογούζι, Микрогузи ) — големо село во Берско, Егејска Македонија, дел од денешната Општина Бер, во Централна Македонија, Грција.
Географија и местоположба
Селото се наоѓа на околу четири километри североисточно од градот Бер, на надморска височина од 35 метри. Се наоѓа крај самиот пат што води за Гида и Солун. Вкупната површина на селскиот атар изнесува 25 квадратни километри.
Сместено е во областа Урумлак, на десниот брег на канал, кој е создаден од вливањето на реките Вода и Мегленица.
Историја
Како и сите села во овој регион и Микрогуш уште од порано било населено со грчко население.
Стопанство
Селото е опкружена со големи земјоделски површини со плодна почва, кои целосно се наводнуваат, поради што земјоделството е развиено. Населението произведува многу памук, овошје, пченица, а помалку детелина и шеќерна репка.
Во селото постојат повеќе трговски и занаетчиски дуќани, како и жандармериска станица.
Население
К’нчов го споменува со 365 жители Грци, но изгледа селото било поголемо, бидејќи во 1913 година е евидентирано со 626, а во 1920 година со 708 жители. По 1923 година грчките власти тука населиле 127 бегалски семејства со вкупно 526 жители, поради што во Микрогуш во 1928 година покажува зголемување на населението на 1.154 жители. Во 1940 година има 1.989, во 1951 година 2.359, во 1961 година 3.026, во 1971 година 3.048, во 1981 година 3.950, а во 1991 година 4.338 жители. Ваквиот пораст на населението се должи на преселувањето на голем број семејства од попасивните планински села во Микрогуш поради плодната почва, која целосно се наводнува, близината на градот Бер и добрите врски.
Според пописот во 2001 година, селото имало 4.788 жители. Според последниот попис во Грција од 2011 година, селото имало 5.189 жители.
Самоуправа и политика
Селото претставува административно седиште на општинската единица Апостол Павле, која припаѓа на поголемата општина Бер, во округот Иматија. Воедно, селото е дел од општинскиот оддел Микрогуш, во кој се наоѓа само селото Микрогуш.
Миреја Агуеро
Миреја Агуеро или Миреја Агуеро де Коралес била министер за надворешни работи на Хондурас од 2013 до 2014 година под двајца претседатели.
Агуеро има диплома по право и диплома за меѓународни односи. Таа се приклучила на државната служба во 1981 година и на странската служба во 1983 година
Агуеро работела под новиот претседател Хуан Орландо Ернандез следната година, но таа поднела оставка во 2014 година и таа стапи на сила на 15 ноември.
Во октомври 2015 година било објавено дека претседателот на Хондурас ја назначува внуката на Агуеро, Марија Долорес Агуеро, за заменик министер за надворешни работи.
Млинци
Млинци (македонски: јувки или кори) се тестенини во хрватската и словенечката кујна, кои се користат како прилог, најчесто со печено месо од живина.
Млинците се прават од пченично брашно, сол и вода (понекогаш се додаваат и јајца и маснотија), тестото се остава да отстои кратко време, а потоа тенко се сука (околу 1 милиметар). Добиените кори се печат во рерна или на жешка плоча од шпорет. Така спремени можат да стојат и подолго време, ако се чуваат на суво место. При подготовка се кршат (на пр. на парчиња од 5 см) и потоа се преливаат со врела солена вода, или супа, а може да се додаде и сосот од печењето. Млинците брзо ја впиваат водата и омекнуваат, а вишокот на водата се цеди за да не станат премеки.
Надворешни врски
] (хрватски)
Далибор Чутура
Далибор Шутура ( Безан, 14 јуни 1975 година) бил поранешен српски ракометар. Играл за репрезентацијата на Србија.
Клупска кариера
Почнал да игра ракомет во Графичар од Бездан. Како 15-годишник се преселил во тогашниот прволигаш Црвенка, а потоа играл во Србија за Синтелон од Бачка Паланка и Железничар од Ниш. Тој го имал својот прв странски ангажман во сезоната 1998/99 г. кога ја освоил двојната круна со унгарскиот Веспрем.
Негов следен клуб бил Ловќен, каде играл две сезони, од 1999 до 2001 година, и освоил две шампионски титули во СР Југославија. Со клубот Цетиње стигнал до четвртфиналето на Лигата на шампионите во 2001 година. После тоа, тој заминал во Шпанија, каде ги поминал следните 11 години. Играл за Пилоти Кру, Алкобендас, Арате и Адемар Леон. Во летото 2012 година, тој се преселил во Констанца, Романија, и останал таму до крајот на кариерата во 2019 година.
Веднаш по завршувањето на играчката, тој ја започнал својата тренерска кариера во Романија, преземајќи го прволигашот Фоксани.
Застапеност
Дебитирал за репрезентацијата на Србија на Европското првенство 2012 година во Србија, кога освоил сребрен медал. Истата година учествувал со репрезентацијата на Олимписките игри во Лондон. Тој исто така играл за репрезентацијата во квалификациските циклуси за ЕП 2016 во Полска и ЕП 2018 во Хрватска.
Арбановци (Баниште)
Арбановци — археолошко наоѓалиште во дебарското село Баниште. Претставува некропола од средниот век. Се наоѓа на стотина метри западно од селото, на една блага падина, каде се среќаваат грубо обработени камени плочи од гробни конструкции. Гробовите се од типот циста, со насоченост исток-запад.
Јевлеборг
Јевлеборг (швед. Gävleborgs län) е округ (län) на балтичкото крајбрежје на Шведска. Се граничи со окрузите Упсала, Вестманланд, Даларна, Јемтланд и Вестернорланд. Главен град е Јевле.
Покраини
Во округот Јевлеборг спаѓаат поранешните покраини Јестрикланд и Хелсингланд.
Управа
Округот е основан во 1762 со негово одвојување од округот Вестернорланд. Административниот одбор го назначува владата и има за цел да ги усогласува локалните потреби со државните цели и да го сообразува управните и развојните работи со општите политички цели на земјата. На чело на одборот стои управник. Покрај ова оркугот има и Окружен совет.
NGC 1078
NGC 1078 — елиптична галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1078 се споменува и како MCG -2-8-1, NPM1G -09.0125.
Откривање
Објектот е откриен во 1886 година од страна на Франк Милер, со помош на рефрактор, чијашто леќа имала пречник од 26 см.
Податоци од набљудување
Според морфолошката класификација на галаксиите, NGC 1078 е од видот E-S0. Видливиот сјај со голо око изнесува 14,3 m, а оној во рамките на интервалот од минималната до максималната честота 15,3 m, додека површинскиот сјај изнесува 14 m/лм2. NGC 1078 има привидни димензии од 0,9' х 0,8'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 2 ч 44 м 8 с, а неговата деклинација, односно висината на лакот на тој агол, - 9° 27' 7". Положбениот агол на објектот е во износ од 18°.
Други поделби
Проучување на NGC 1078 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 10362. Во рамките на атласот на длабокото небо, Уранометрија 2000.00, објектот припаѓа на групата означена со бројот 265; додека во Каталогот на основни ѕвезди (GSC) е групиран под бројот 5286. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1467.
Кукри
Кукри или Кукури (खुकुरी) — непалски нож со внатрешно закривено сечило, слично на Мачета, користен и како алат и како оружје во Непал. Традиционално овој нож бил и во многу случаи сè уште е основна алатка на Непалците. Истиот е карактеристично оружје на војската на Непал, како и Гуркшките воени единици во војските на Непал, Британија, Индија и нивните единици низ разни делови на светот, до толку што ножот може да се сретне и под името „Гуркшко сечило“ и „Гуркшки нож“. Овој Кукри нож често се среќава во непалската хералдика и се користи во многу традиционални ритуали меѓу кои и свадбени церемонии.
Турско-германски универзитет
Турско-германскиот универзитет (Türk-Alman Üniversitesi, Türkisch-Deutsche Universität) - државен универзитет сместен во Истанбул, Турција. Универзитетот бил основан во 2013 година со намера да има институт што ги спојува академските традиции и од Германија и од Турција. Универзитетот нуди насокии на турски, англиски и германски јазик.
Трошоците за универзитетот ги делат Германија и Турција. Турција се грижи за трошоците за зградите. Од 2009-2020 година, од Сојузното министерство за образование и истражување биле инвестирани околу 28 милиони евра од Германија.
Во 2016 година, шест академици бил отпуштени, вклучувајќи двајца неисправни декани. Како реакција на критиката изнесена од академици од Германија, ректорот Халил Аканат изјавил дека академиците од Германија сакаат само да ја деградираат Турција.
Во февруари 2021 година излегло дека академикот Таџетин Кутај, кој имал договор со универзитетот, постојано објавувал расистички и хомофобични твитови. Студентите на универзитетот протестирале против тоа.
Ејвори Брендиџ
Ејвори Брендиџ (28 септември 1887- 8 мај 1975) бил американски атлет, официјален спортски работник колекционер на уметнички дела и познат филантроп. Тој бил претседател на Меѓународниот олимписки комитет иза многу од своите постапки добил големи критики.